**Nikaragva** (spāņu: *Nicaragua*, izrunā: /nikaˈɾaɣwa/), oficiāli **Nikaragvas Republika** (*República de Nicaragua*), ir valsts Centrālamerikā. Robežojas ar divām valstīm: ziemeļos ar Hondurasu, bet dienvidos ar Kostariku. Nikaragvas galvaspilsēta un lielākā pilsēta ir Managva.

Pēc 2023. gada datiem Nikaragvā dzīvo 6,36 miljoni iedzīvotāju, no kuriem lielākā daļa ir metisi. Oficiālā valsts valoda ir spāņu valoda, lai gan plaši izplatītas ir arī Amerikas pamatiedzīvotāju valodas un angļu valoda. Lielākā daļa iedzīvotāju ir kristieši, galvenokārt Romas katoļi, kā arī protestanti. Oficiālā valūta ir Nikaragvas kordova (C$).

Vēsture
-------

Pirms spāņu ierašanās 16. gadsimta sākumā Nikaragvas teritorijā dzīvoja maijiem un actekiem radniecīgas Amerikas indiāņu tautas. Pirmie spāņi ieradās 1523. gadā. Pēc gada tika ierīkotas pastāvīgas apmetnes, arī pie Managvas ezera esošā tagadējā galvaspilsēta Managva. Sekoja cīņas starp dažādiem konkistadoriem par varu. 1538. gadā tika nodibināta Jaunspānijas vicekaraliste, kurā ietilpa arī tagadējās Nikaragvas teritorija. Centrālamerika izmantoja Spānijas impērijas vājumu pēc kara ar Franciju un 1821. gadā pasludināja neatkarīgu Centrālamerikas Federālo republiku. 1838. gadā tā izjuka un Nikaragva pasludināja neatkarību kā suverēna valsts ar demokrātisku pārvaldi.

### ASV iebrukums

19. gadsimtā Amerikas Savienotajām Valstīm bija plāns Nikaragvā izbūvēt kanālu, kas savienotu Karību jūru ar Kluso okeānu. Kad to nolēma tomēr būvēt Panamā, Nikaragvas prezidents Hosē Santoss Selaja, kurš par prezidentu kļuva 1893. gadā, sāka sarunas par Nikaragvas kanāla būvēšanu ar Vāciju un Japānu. 1909. gada oktobrī sākās pilsoņu karš, kurā nemiernieki vēlējās gāzt Selaju. Nemierniekus atbalstīja ASV, kuras baidījās no konkurences Panamas kanālam. Kad valdība izpildīja nāvessodu 500 nemierniekiem (t.sk. 2 ASV iedzīvotājiem), tā paša gada 18. novembrī ASV uz Nikaragvu nosūtīja savus karakuģus, aizbildinoties ar ASV pilsoņu un īpašumu aizsargāšanu. Selaja decembrī atkāpās. Pie varas nāca amerikāņiem draudzīgā Konservatīvā partija. ASV jūras flote pastāvīgi atradās Nikaragvā no 1912. līdz 1933. gadam.

Anastasio Somosa Garsija (pa kreisi) un Augusto Sesars Sandino
### Augusto Sesars Sandino

1927. gadā sākās partizānu karš ģenerāļa Augusto Sesara Sandino vadībā pret amerikāņiem draudzīgo Konservatīvās partijas valdību un ASV floti. 1933. gadā tika panākts, ka ASV izved savu floti, taču amerikāņi izveidoja Nacionālo gvardi, bruņoto policiju, ko trenēja ASV un ko radīja, lai aizsargātu ASV intereses. Par tās vadītāju iecēla ASV valdībai lojālo Anastasio Somosu Garsiju. Sandino noslēdza miera līgumu ar valdību. Partizānu karš beidzās apmaiņā pret amnestiju revolucionāriem. Somosa baidījās, ka Sandino varētu viņam pretoties, un 1934. gada 21. februārī Nacionālā gvarde viņu nolaupīja un nogalināja.

### Somosu dinastija (1937—1979)

Somosa, izmantojot Nacionālo gvardi, panāca, ka prezidentam lojālo cilvēku vietā pieņem viņam tuvos. 1936. gadā prezidents atkāpās un tajā pašā gadā notikušajās vēlēšanās uzvarēja Somosa. 1937. gada 1. janvārī viņš oficiāli kļuva par prezidentu. Somosa valdība arī saņēma atbalstu no ASV. Lai noturētos pie varas, Somosa izmantoja Nacionālo gvardi: represēja politiskos oponentus, apspieda protestus, iecēla sev tuvos cilvēkus un ģimenes locekļus augstos amatos. Nacionālās gvardes represijas izpaudās pat ar politisko pretinieku mešanu Masajas vulkānā. Kad Anastasio Somosa Garsija nomira 1956. gadā, amatu ieņēma viņa dēls Luiss Somosa Devajle. Pēc viņa 1967. gadā par prezidentu kļuva otrs dēls – Anastasio Somosa Devajle.

### Nikaragvas revolūcija (1979—1990)

Kubas revolūcijas iedvesmots, sākās partizānu karš pret Somosu dinastijas diktatūru. 1961. gadā izveidojās kreisi orientētā Sandīnistu nacionālās atbrīvošanas fronte (*Frente Sandinista de Liberación Nacional*) jeb FSLN. To nosauca Augusto Sandino vārdā, kurš 30 gadus iepriekš, cīnoties pret ASV ietekmi, bija kļuvis par Nikaragvas nacionālo varoni. FSLN dibinātāji bija aktīvisti no Nikaragvas Nacionālās autonomās universitātes: Karloss Fonseka, Silvio Majorga un Tomass Borhe. Frontes ideoloģiju nosauca par sandīnismu, bet biedrus iesauca par sandīnistiem.

Sandīnistu nacionālās atbrīvošanas frontes karogs
Līdz 1970. gadiem FSLN bija ieguvusi pietiekamu atbalstu studentu un zemnieku vidū, lai varētu sākt militārus uzbrukumus. Sabiedrības atbalsts Frontei palielinājās arī tad, kad atklājās, ka starptautiskās palīdzības naudu, ko nosūtīja uz Nikaragvu, lai tā varētu atkopties no 1972. gada zemestrīces, kas nopostīja Managvu, ir piesavinājies Somosa. FSLN sāka saņemt atbalstu un palīdzību arī no Kubas. Sandīnistiem kļūstot spēcīgākiem, Somosa palielināja represijas un vērsās gan pret atsevišķiem cilvēkiem, gan ciematiem, par kuriem bija aizdomas, ka tie sadarbojas ar FSLN. Fronte neilgu laiku 70. gadu vidū sašķēlās izteiktos marksistos, Mao Dzeduna ideoloģijas piekritējos un mēreni kreisajos, kas bija gatavi sadarboties ar citiem, labējiem spēkiem, kas cīnījās pret diktatūru. Taču drīz vien FSLN atkal apvienojās un par dominējošo kļuva Daniela Ortegas vadītās mēreni kreisās grupas ideoloģija. 1976. gadā cīņas laikā tika nogalināts viens no FSLN dibinātājiem — Karloss Fonseka.

ASV atbalsts, kas Somosam bija svarīgs, lai noturētos pie varas, sāka samazināties, kad pienāca arvien vairāk ziņu par Nacionālās gvardes zvērībām un samazinājās atbalsts ASV iedzīvotāju vidū. 1979. gada 21. jūnijā ASV medija ABC News operators uzņēma šokējošu video no Managvas, kurā bija redzams, kā Nacionālās gvardes karavīrs liek nogulties uz zemes šī paša kanāla žurnālistam Bilam Stjuartam, žurnālists paklausa pavēlei, taču pēc dažām sekundēm karavīrs viņu turpat uz zemes nošauj. Video pēc tam Savienotajās Valstīs tika parādīts ziņās. Tas izraisīja sašutumu ASV sabiedrībā un prezidentam Džimijam Kārteram nācās pārtraukt militāro palīdzību Somosam.

Mazāk kā mēnesi vēlāk, 1979. gada 19. jūlijā, FSLN gāza diktatūru un iegāja galvaspilsētā Managvā. Somosa bēga uz Maiami, līdzi paņemdams Valsts kasi. Tika izveidota pagaidu valdība, kuru vadīja kādreizējās mēreni kreiso grupas vadītājs Daniels Ortega. Somosu režīms bija atstājis valsti izpostītu. Managvas ezers bija nedzīvs, jo tajā bija pesticīdi, toksiskais piesārņojums un nesavākti notekūdeņi. Somosas laikā ļoti maz tika ieguldīts bērnu izglītībā. Bērni parasti gāja strādāt plantācijās. Vidēji tikai 60% bērnu uzsāka mācības, bet tikai 22% no tiem turpināja mācīties līdz 7. klasei, kas bija pēdējā pamatskolas klase. Kad sandīnisti nāca pie varas, divas trešdaļas iedzīvotāju neprata lasīt. Tikai dažu gadu laikā sandīnisti panāca lasītprasmes īpatsvara palielināšanos līdz 86%.

#### Kontras un demokratizācija

*Pamatraksts: Kontras* 
Amerikas Savienotās Valstis nevēlējās, lai Centrālamerikā būtu vēl kāda Kubai un Padomju Savienībai draudzīga valsts. Arī dabas resursu aizsargāšana un pārņemšana valsts īpašumā, ko īstenoja sandīnisti, traucētu ASV investoriem. Jau 1979. gadā ASV uzsāka apmācīt t.s. kontras (no spāņu valodas vārda *contra-revolucionario* jeb kontrrevolucionārs). Tās tika radītas, lai partizānu karā cīnītos pret sandīnistu valdību. Kontras galvenokārt bija bijušie Nacionālās gvardes karavīri. Tās nebija mazāk brutālas, tas izpaudās, piemēram, ar ekstremitāšu nogriešanu saviem pretiniekiem. 1985. gadā ASV prezidents Ronalds Reigans noteica tirdzniecības embargo Nikaragvai kā sodu par sandīnistu "agresīvajām darbībām Centrālamerikā".

1984. gadā notika demokrātiskas vēlēšanas, kurās, iegūstot 67% balsu, uzvarēja FSLN, kura tagad bija kļuvusi par politisko partiju, un Daniels Ortega kļuva par prezidentu. Starptautiskie novērotāji atzina, ka vēlēšanas notikušas godīgi. Kontru karš turpinājās, taču Irānas-kontru skandāls lika Reiganam pārtraukt to finansēšanu. 1989. gadā Hondurasā notika sarunas un tika nolemts, ka 1989. gada 5. decembrī kontras tiks demobilizētas.

### Pēc revolūcijas (1990—)

1990. gada vēlēšanās FSLN zaudēja ASV finansētajai Nacionālajai Opozīcijas Savienībai, atpaliekot par 14,4%. Par prezidenti kļuva Violeta Čamorro.

2002. gadā Nikaragvā bija korupcijas skandāls. Arnoldo Alemans, Nikaragvas prezidents no 1997. līdz 2002. gadam, tika arestēts un notiesāts uz 20 gadiem par valsts naudas izmantošanu savas partijas vēlēšanu kampaņai.

2006. gada vēlēšanās pēc 16 gadu pārtraukuma uzvarēja Daniels Ortega, iegūstot 38% balsu (Nikaragvas likumi paredz, ka otra vēlēšanu kārta netiek rīkota, ja vadošais kandidāts saņem vismaz 35% balsu un ir 5% priekšā nākamajam). 2011. gadā viņš tika pārvēlēts, šoreiz iegūdams 63% balsu. Pasaulē šī prezidentūra pazīstama ar Nikaragvas kanāla būvniecības darbu uzsākšanu 2014. gadā sadarbībā ar Ķīnas kompāniju. Kritiķi saka, ka sālsūdens ieplūšana Nikaragvas ezerā, caur kuru tiks izbūvēts kanāls, radīs neatgriezeniskas sekas uz vidi. Citi norāda uz zemi, kuru zaudēs kanāla teritorijā dzīvojošie. Taču Ortega ir teicis, ka kanāls esot vienīgais veids, kā valstij izbēgt no dziļās nabadzības.

2016. gada 6. novembrī prezidenta vēlēšanās atkal uzvarēja pašreizējais prezidents Daniels Ortega, iegūstot 72% balsu.

Politika
--------

Tā kā Nikaragva ir prezidentāla valsts, tās prezidents ir vienlaikus valsts vadītājs un valdības vadītājs. Pašlaik šo amatu ieņem Daniels Ortega no Sandīnistu nacionālās atbrīvošanas frontes (FSLN). Izpildvara ir Nikaragvas valdība.

Nikaragvas Nacionālā asambleja ir valsts likumdevējs, vienpalātas parlaments ar 92 deputātiem. Pašlaik tajā absolūtais vairākums ir FSLN ar 63 vietām.

Pēc ANO Attīstības programmas datiem Nikaragva ir visdrošākā valsts Centrālamerikā un viena no visdrošākajām Latīņamerikā.

Nikaragva ir Amerikas valstu organizācijas, Centrālamerikas Integrācijas sistēmas un Bolivāriešu alianses mūsu Amerikas tautām (ALBA) biedrs.

Ekonomika
---------

Nikaragvas eksportu proporcionāls attēlojums
Nikaragva ir viena no nabadzīgākajām Amerikas valstīm. Tās iekšzemes kopprodukts (IKP) pēc pirktspējas paritātes 2008. gadā bija ap $17.37 miljardiem ASV dolāru. Lauksaimniecība sastāda 17% no IKP, tik daudz, cik nevienā citā Centrālamerikas valstī. Naudas pārskaitījumi rada 15% no Nikaragvas IKP. Gandīz $1 miljards ASV dolāru tiek pārsūtīts uz Nikaragvu no ārzemēs dzīvojošajiem nikaragviešiem. 2010. gadā ekonomika pieauga par 4%.

Pēc Apvienoto Nāciju Organizācijas attīstības programmas datiem 48% Nikaragvas iedzīvotāju dzīvo zem nabadzības sliekšņa, 79.9% dzīvo ar mazāk kā $2 dienā. Pēc ANO datiem 80% iezemiešu (kuri ir 5% Nikaragvas iedzīvotāju) dzīvo ar mazāk kā $1 dienā.

Atsauces
--------

1. ↑  Kā rakstīts uz Kordovas (banknotes un monētas); piemēram, Banco Central de Nikaragva Arhivēts 2005. gada 18. februārī, *Wayback Machine* vietnē.
2. 1 2  «Nikaragva». International Monetary Fund. Skatīts: 2009-04-22.
3. 1 2 3 4 5  «History of Nicaragua». Nicaragua-Guide.com. Arhivēts no oriģināla, laiks: 2016-04-10. Skatīts: 2016-05-25.
4. ↑  «United States Intervention, 1909-33». countrystudies.us. Skatīts: 2016-05-25.
5. 1 2  «The Rise of the FSLN». countrystudies.us. Skatīts: 2016-05-26.
6. ↑  «Remembering Carlos Fonseca, Architect of the Sandinista Revolution». teleSurTv.net. Skatīts: 2016-05-26.
7. ↑  «Somoza Guard Kills American». WashingtonPost.com. Skatīts: 2016-05-26.
8. ↑  «Managua Recalls Currency to Foil Treasury Looters». WashingtonPost.com. Skatīts: 2016-05-26.
9. ↑  «Nicaragua Education». nicaragua.com. Skatīts: 2016-05-26.
10. ↑  «The Impact of the Sandinistas on Nicaragua». jorian.com. Arhivēts no oriģināla, laiks: 2016-05-20. Skatīts: 2016-05-26.
11. ↑  «IN NICARAGUA». nytimes.com. Skatīts: 2016-05-26.
12. ↑  «U.S. Endorses Contra Plan as Prod to Democracy in Nicaragua». Washington Post (arhīvs pqasb.pqarchiver.com). Skatīts: 2016-05-26.
13. ↑  «The contra war in Nicaragua - Noam Chomsky». libcom.org. Skatīts: 2016-05-26.
14. ↑  «ISSUE AND DEBATE; EMBARGO ON NICARAGUA APPEARS A LITTLE EFFECT». NYtimes.com. Skatīts: 2016-05-26.
15. ↑  «1984: Sandinistas claim election victory». BBC. Skatīts: 2016-05-26.
16. ↑  «Turnover in Nicaragua; NICARAGUAN OPPOSITION ROUTS SANDINISTAS; U.S. PLEDGES AID, TIED TO ORDERLY TURNOVER». NYtimes.com. Skatīts: 2016-05-26.
17. ↑  «U.S. Aid Just Dribbles In to Nicaragua Opposition, but the Sandinistas Profit». NYtimes.com. Skatīts: 2016-05-26.
18. ↑  «Nicaragua's former leader jailed». BBC. Skatīts: 2016-05-27.
19. ↑  «Nicaraguans’ Votes Are In, and Ortega Is Back». NYtimes.com. Skatīts: 2016-05-27.
20. ↑  «Nicaragua’s President Rules Airwaves to Control Image». NYtimes.com. Skatīts: 2016-05-27.
21. ↑  «Panama Canal rival: work starts in Nicaragua amid fears over environment and role of China». theconversation.com. Skatīts: 2016-05-27.
22. ↑  «Southern Nicaragua communities protest Ortega's canal plans». TicoTimes.net. Skatīts: 2016-05-27.
23. ↑  «Nicaragua’s Daniel Ortega wins third consecutive term amid questions about democracy». The Washington Post. Skatīts: 2016-05-27.
24. ↑  «Efforts by police make Nicaragua the safest country in Central America» (angliski). ICR News. Arhivēts no oriģināla, laiks: 2016. gada 25. augustā. Skatīts: 2016. gada 23. augustā.
25. ↑  «World Bank Country Profiles, Nicaragua» (angliski). Arhivēts no oriģināla, laiks: 2014. gada 3. oktobrī. Skatīts: 2016. gada 24. augustā.
26. ↑  «Rank Order – GDP – per capita (PPP)» (angliski). CIA World Factbook. Arhivēts no oriģināla, laiks: 2013. gada 24. aprīlī. Skatīts: 2007. gada 9. maijā.
27. ↑  «Social indicators: Per capita GDP» (angliski). Apvienoto Nāciju Organizācija. Skatīts: 2007. gada 9. maijā.
28. 1 2  «Nicaragua: Economy» (angliski). CIA World Factbook. Arhivēts no oriģināla, laiks: 2016. gada 13. februārī. Skatīts: 2007. gada 9. maijā.
29. ↑  GDP Composition by Sector Arhivēts 2016. gada 8. augustā, *Wayback Machine* vietnē. CIA World Factbook
30. ↑  «Migration Information Source – Remittance Trends in Central America» (angliski). Migrationinformation.org. Skatīts: 2010. gada 26. jūnijā.
31. ↑  «Programa de las Naciones Unidas para el Desarrollo – Noticias – La pobreza se arraiga en el país» (angliski). Pnud.org.ni. Arhivēts no oriģināla, laiks: 2011. gada 11. maijs. Skatīts: 2010. gada 26. jūnijā.
32. ↑  «Human Development Report 2009 – Countries' shares of total stock of migrants in Africa (%)» (angliski). Hdrstats.undp.org. Arhivēts no oriģināla, laiks: 2009. gada 21. februārī. Skatīts: 2010. gada 26. jūnijā.
33. ↑  JA Silva. «NICARAGUA: Name and Identity for Thousands of Indigenous Children». *IPS* (angliski). Arhivēts no oriģināla, laiks: 2008. gada 11. septembris. Skatīts: 2008. gada 12. septembrī.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Nikaragva***.
* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (krieviski)
* *Encyclopædia Universalis* raksts (franciski)
* Katoļu enciklopēdijas raksts (angliski)
* Pareizticīgo enciklopēdijas raksts (krieviski)
* Zinātniskās fantastikas enciklopēdijas raksts (angliski)
* Enciklopēdijas *Krugosvet* raksts (krieviski)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Ziemeļamerikas valstis un teritorijas |
| --- |
|  |
| Valstis un teritorijas, kas tiek pieskaitītas arī citiem kontinentiem, dotas *slīprakstā* |
|  |
| Neatkarīgās valstis | 
Amerikas Savienotās Valstis ·  Antigva un Barbuda ·  Bahamu Salas ·  Barbadosa ·  Beliza ·  Dominika ·  Dominikāna ·  Salvadora ·  Grenāda ·  Gvatemala ·  Haiti ·  Hondurasa ·  Jamaika ·  Kanāda ·  Kostarika ·  Kuba ·  Meksika ·  Nikaragva ·  Panama ·  Sentkitsa un Nevisa ·  Sentlūsija ·  Sentvinsenta un Grenadīnas ·  *Trinidāda un Tobāgo*
 |
|  |
| Atkarīgās teritorijas | 

|  |  |
| --- | --- |
| Dānija | Grenlande |
|  |
| Francija | Gvadelupa ·  Klipertona sala ·  Martinika ·  Senbartelmī ·  Senmartēna ·  Senpjēra un Mikelona |
|  |
| Nīderlande | *Aruba* ·  *Kirasao* ·  Sintmārtena |
|  |
| Apvienotā Karaliste | Angilja ·  Bermuda ·  Britu Virdžīnas ·  Kaimanu Salas ·  Montserrata ·  Tērksas un Kaikosas |
|  |
| ASV | ASV Virdžīnas ·  Puertoriko ·  Navasa |

 |

 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Padomju impērijas satelītvalstis |
| --- |
|  |
| Padomju Savienības savienotās republikas | 
* Armēnijas PSR
* Azerbaidžānas PSR
* Baltkrievijas PSR
* Gruzijas PSR
* Igaunijas PSR (no 1940)
* Karēļu-somu PSR (1940-1956)
* Krievijas PFSR
* Kazahijas PSR
* Kirgīzijas PSR
* Latvijas PSR (no 1940)
* Lietuvas PSR (no 1940)
* Moldāvijas PSR (no 1940)
* Tadžikijas PSR
* Turkmēnijas PSR
* Ukrainas PSR
* Uzbekijas PSR

 |
|  |
| PSRS satelītvalstis Eiropā | 
* Albānijas Tautas Republika (līdz 1961)
* Bulgārijas Tautas republika
* Čehoslovākijas Sociālistiskā Republika
* Dienvidslāvijas Sociālistiskā Federatīvā Republika (līdz 1949)
* Polijas Tautas Republika
* Rumānijas Tautas Republika
* Ungārijas Tautas Republika
* Vācijas Demokrātiskā Republika

 |
|  |
| PSRS satelītvalstis Āzijā | 
* Afganistānas Demokrātiskā Republika (1978—1989)
* Jemenas Tautas Demokrātiskā Republika (no 1969)
* Kampučijas Tautas Republika (1970—1975, 1979—1989)
* Korejas Tautas Demokrātiskā Republika
* Ķīnas Tautas Republika (līdz 1961)
* Laosas Tautas Demokrātiskā Republika (no 1975)
* Mongolijas Tautas Republika
* Sīrijas Arābu Republika (no 1970)
* Tivas Tautas Republika (anektēta 1944)
* Vjetnamas Demokrātiskā Republika

 |
|  |
| PSRS satelītvalstis Āfrikā | 
* Angolas Tautas Republika (no 1977)
* Apvienotā Arābu Republika (1958—1971)
* Etiopijas Tautas Demokrātiskā Republika (no 1975)
* Kongo Tautas Republika (no 1969)
* Lībijas Arābu Republika (no 1969)
* Mozambikas Tautas Republika (no 1975)
* Madagaskaras Demokrātiskā Republika (no 1975)
* Somālijas Demokrātiskā Republika (1970—1977)

 |
|  |
| PSRS satelītvalstis Latīņamerikā | 
* Kubas Republika (no 1959)
* Nikaragvas Republika (no 1979)

 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 140638485
* LCCN: n80009698
* ISNI: 0000 0001 2369 4891
* GND: 4042050-4
* SUDOC: 026589842
* BNF: cb118808356 (data)
* HDS: 003389
* NDL: 00568492
* NKC: ge130177
* BNE: XX451135

 |

 |